‘সত্যি বলে সত্যি কিছু নেই’- মুক্তির আগে বিশেষ পোস্ট সৃজিতের

কলকাতা: নতুন বছরের শুরুতেই বড় চমক দিতে চলেছেন পরিচালক সৃজিত মুখ্যোপাধ্যায় (Srijit Mukherji)। গত বছরে পরিচালক এক ঝাঁক তারকার ছবি ‘সত্যি বলে সত্যি কিছু নেই’ (Shotyi Bole Shotyi Kichhu Nei)-এর ঘোষণা করেছিলেন। এবার প্রকাশ্যে এল সেই বহু প্রতীক্ষিত ছবির প্রথম পোস্টার। জানা গেল মুক্তির দিনক্ষণও। এমনকি প্রকাশ করেছেন ছবির টিজার।

‘এক রুকা হুয়া ফয়সলা’ নাটকের উপর ভিত্তি করে সৃজিত মুখোপাধ্যায় তাঁর এই নতুন ছবিটি বানিয়েছেন। খুনের অভিযোগে অভিযুক্ত এক তরুণের, ভাগ্য নির্ধারিত হবে গল্পে। গল্প যে খুব একটা সরল তা নয়। গল্পে রয়েছে সমাজের ভিন্ন প্রেক্ষাপট, আর্থিক, রাজনৈতিক পরিস্থিতি ও যৌনতার নানা সেড। ২০২৫ সালের ২৩ জানুয়ারি ছবিটি মুক্তি পেতে চলেছে সৃজিতের আসন্ন ছবি ‘সত্যি বলে সত্যি কিছু নেই’। এবার সৃজিত তাঁর এক্স ক্যান্ডেলে টিজারের খুব সামান্য অংশ পোস্ট করে ক্যাপশনে লিখলেন, ‘যা সত্যি, তাই ভ্রম! তাঁর এই পোস্ট প্রকাশ্যে আসতেই অনুরাগীরা নানা মন্তব্যে ভরিয়ে দিয়েছেন কমেন্টে বক্স। একজন লেখেন, ‘আশা করি রাগী মানুষেরা রাগ করবে না।’

আরও পড়ুন: ‘বিনোদিনীর ‘কানহা’ গানে মুগ্ধ করলেন রুক্মিণী’

একঝাঁক তারকাকে দেখা যাবে সৃজিতের ছবিতে। থাকছেন কৌশিক গঙ্গোপাধ্যায়, পরমব্রত চট্টোপাধ্যায়, ঋত্বিক চক্রবর্তী, ফাল্গুনী চট্টোপাধ্যায়, কৌশিক সেন, অনির্বাণ চক্রবর্তী, অনন্যা চট্টোপাধ্যায়, সৌরসেনী মৈত্র, অর্জুন চক্রবর্তী, কাঞ্চন মল্লিক, রাহুল অরুণোদয় বন্দ্যোপাধ্যায় ও সুহোত্র মুখোপাধ্যায়, কৌশিক কর এবং নুর ইসলাম। এসভিএফ প্রযোজিত এই ছবিতে এই ছবিতে ফের সৃজিতের সঙ্গে পরমব্রতর যুগলবন্দি দেখা যাবে। ছবিতে পরমব্রত চট্টোপাধ্যায়ের চরিত্রের নাম ‘সত্য’। তিনি ছাড়াও রয়েছেন ঋত্বিক। তাঁর চরিত্রের নাম ‘সুমিত’। ছবিতে কৌশিক গঙ্গোপাধ্যায়কে দেখা যাবে আইনজীবীর চরিত্রে। তাঁর মেয়ের চরিত্রে দেখা যাবে সৌরসেনী মৈত্রকে ৷ কাঞ্চন মল্লিকও রয়েছেন একটি গুরুত্বপূর্ণ ভূমিকায়। সব মিলিয়ে প্রত্যেকের লুকেই রয়েছে বেশ বড় চমক।

যা সত্যি, তাই ভ্রম! #ShotyiBoleShotyiKichhuNei বড়পর্দায় আসছে ২৩শে জানুয়ারি@KGunedited @paramspeak @Anirban_C_ @rahuloday @kanchanmullick @Arjun_C @pomsuho @Amitseieka90 @suvadipguha @SVFMusic @SVFsocial @abhishekdagaa @shrikantmohta @iammony pic.twitter.com/9vIoEZPM8z

— Srijit Mukherji (@srijitspeaketh) January 8, 2025

অন্য খবর দেখুন